Liv Hilde Boe

Liv Hilde Boe (født 21. mai 1938 i Ålesund) er en norsk etnolog og museumsdirektør. Hun var sjefskonservator ved Norsk Folkemuseum i Oslo i perioden 1991-2000, deretter direktør 2000-2001. Før hun kom til Norsk Folkemuseum, var hun leder av sekretariatet for fotoregistrering under Norsk kulturråd 1977–83 og deretter bestyrer for Akershus fylkesmuseum (tidligere Forbundsmuseet i Akershus) 1983–91. 

Boe er utdannet etnolog ved Universitetet i Oslo med magistergradsavhandlingen Steinindustrien i Aker og Christiania ca. 1830 – ca. 1914 i 1975.

Utmerkelser 
Boe mottok i 1987 Special Award Certificate av UNESCO på vegne av Forbundsmuseet i Akershus.

Bibliografi 
 Bokhandleren på Grønland : meningers mot mellom to kulturer 2012 Cappelen Damm ISBN 978-82-02-36822-7
 Tradisjon og fornyelse Festskrift til Liv Hilde Boe av Trond Bjorli, Inger Jensen og Kari Telste, redaktører. 2008 ISBN 978-82-90036-80-0 
 Det gamle skomakeri. Oslo : Institutt for etnologi, Universitetet i Oslo, 1989. ISBN 82-550-6034-0
 Veiledning i innsamling, registrering og arkivering av eldre fotografier Oslo : Sekretariatet for fotoregistrering, 1980. ISBN 82-90331-02-9

Referanser 

Norske kulturvernere
Personer tilknyttet Norsk Folkemuseum
Personer fra Ålesund kommune
Fødsler i 1938
Museumsdirektører